Dunakeszi Város Önkormányzat Képviselő-testületének

**32/2012. (VIII.01.) rendelete**

**a szennyvízcsatorna-hálózat fejlesztési hozzájárulás beszedéséről**

Dunakeszi Város Önkormányzat Képviselő-testülete a helyi önkormányzatokról szóló 1990. évi LXV. törvény 16. §-ának (1) bekezdésében, valamint az épített környezet alakításáról és védelméről szóló 1997. évi LXXVIII. törvény (Továbbiakban: Étv.) 28. §-ának (2) bekezdésében kapott felhatalmazás alapján az Önkormányzat által létesített helyi közművek költségeinek az érintett ingatlanok tulajdonosaira történő áthárításának szabályozására, az ún. szennyvízcsatorna-hálózat fejlesztési hozzájárulásról az alábbi rendeletet alkotja:

**A rendelet hatálya**

**1.§**

A rendelet személyi hatálya Dunakeszi város közigazgatási határán belül a jelen rendelet 1. sz. mellékletében szereplő utcában lévő üzlet- és lakóházas ingatlanok tulajdonosaira terjed ki.

**Általános rendelkezések**

**2.§**

(1) Dunakeszi Város Önkormányzata a pénzeszközeiből végzett szennyvízcsatorna-hálózat építés költségeiből 160.000, -Ft-ot, azaz százhatvanezer forintot az ingatlanok tulajdonosaira áthárít (fejlesztési hozzájárulás).

(2) A fejlesztési hozzájárulás megfizetése az önkormányzat által megépített szennyvízcsatorna-hálózat tulajdonjogában változást nem keletkeztet, szoláltatási díjkedvezményre nem jogosít.

**A fejlesztési hozzájárulás megfizetése**

**3.§**

1. A fejlesztésihozzájárulás fizetésére vonatkozó 2. § szerinti kötelezettséget a Képviselő-testületnek hatáskörrel rendelkező Bizottsága határozatban állapítja meg.
2. A fizetési kötelezettség tulajdonközösség esetén a tulajdonostársakat tulajdoni hányaduk arányában egyetemlegesen terheli.
3. A hozzájárulás összegét a határozat jogerőre emelkedését követő 60 napon belül köteles az Önkormányzatnak megfizetni.
4. A fizetésre kötelezett a fejlesztésihozzájárulást megállapító határozat kézhezvételét követő 15 napon belül részletfizetési kérelmet nyújthat be.
5. A fejlesztésihozzájárulás megfizetésére legfeljebb 20 havi részletfizetés adható havi 8.490,- Ft-os részletekben, amennyiben a fizetésre kötelezett kérelmező tulajdonos és a vele egy háztartásban élő közeli hozzátartozóinak egy főre eső havi jövedelme a mindenkori minimálbér másfélszeresét nem éri el. A részletfizetés engedélyezéséről a Képviselő-testületnek hatáskörrel rendelkező Bizottsága dönt.
6. A (4) bekezdésben foglalt részletfizetés engedélyezésének feltétele, hogy az érintett ingatlanra vonatkozóan az ingatlan tulajdonosa engedélyezze a részletfizetés teljes összege, azaz 169.800,-Ft erejéig jelzálogjog bejegyzését Dunakeszi Város Önkormányzata javára. A részletfizetésről Dunakeszi Város Önkormányzata megállapodást köt a fizetésre kötelezettel, amelyet 15 napon belül a fizetésre kötelezettnek alá kell írnia. Amennyiben a fizetésre kötelezett 15 napon belül nem írja alá a megállapodást a 3.§ (3) bekezdésében foglaltaknak megfelelően kell a hozzájárulást megfizetnie.
7. A jelzálogjog bejegyzésével kapcsolatban felmerülő valamennyi költséget a fizetésre kötelezett viseli. A jelzálog ingatlan-nyilvántartásba történő bejegyzésével felmerülő mindenkor hatályos eljárási díjat, amely a rendelet hatálybalépésének időpontjában 12. 600,- Ft, a fizetésre kötelezettnek meg kell előlegeznie és a megállapodás aláírásakor a Dunakeszi Polgármesteri Hivatal házipénztárába be kell fizetnie.
8. Amennyiben az (5) bekezdésben foglalt részletfizetést a fizetésre kötelezett nem tudja igénybe venni, írásos kérelmére a Polgármester egyedi méltányosságból engedélyezheti a részletfizetést. Ezen rendelkezés nem alkalmazható abban az esetben, ha a (6) bekezdés szerinti részletfizetésről szóló megállapodást a fizetésre kötelezett 15 napon belül nem írta alá.

**4.§**

(1)A 3. § (3) bekezdésében előírt határidőig be nem fizetett hozzájárulás összege után az esedékességet követő naptól a jegybanki alapkamat 365-öd részét naponta késedelmi pótlékként kell megfizetni.

(2) Amennyiben a fizetésre kötelezett az engedélyezett részletfizetést megkezdi, de több mint 3 havi részlet megfizetésével elmarad, úgy az Önkormányzat a hozzájárulás meg nem fizetett részét egy összegben követelheti, illetve a Polgári Törvénykönyvről szóló 1959. évi IV. törvény 255.§ (1) bekezdése alapján a 3.§ (6) bekezdés szerinti bejegyzett jelzálogjogot érvényesítheti.

**5. §**

Az 1. sz. mellékletben felsorolt utcában elkészült szennyvízcsatorna közművek az Önkormányzat tulajdonába kerülnek.

**6. §**

Jelen rendelet 2012. szeptember 1-jén lép hatályba.

Dunakeszi, 2012. július 16.

**Dr. Molnár György                                                                      Dióssi Csaba**

**jegyző                                                                                  polgármester**

Kihirdetési záradék:

Kihirdetve: 2012.(VIII.01.)

 **Dr. Molnár György**

  **jegyző**

1. **sz. melléklet**

# Szennyvízcsatorna-fejlesztési hozzájárulás

**megfizetésére kötelezett utca jegyzéke**

A köztemető melletti 055/42 hrsz-ú területen az alábbi hrsz-ú ingatlanokat érinti:

* 055/1 – 055/41 hrsz.